****



**REPUBLIKA E KOSOVËS**

**REPUBLIKA KOSOVA/ REPUBLIC OF KOSOVO**

**KOMUNA E GJAKOVËS**

**OPŠTINA DJAKOVICA/MUNICIPALITY OF GJAKOVA**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**D R E J T O R I A P Ë R A R S I M**

**G J A K O V Ë**

**Informatë lidhur me përfundimin e vitit shkollor 2024/2025**

**Janar-Qershor**

**Gjakovë**

**Korrik**

**2025**

Ky raport i përpiluar nga Drejtoria e Arsimit e prezenton punën për periudhën Janar -Qershor 2025 të vitit shkollor 2024/2025 si dhe realizimin e investimeve për këtë periudhë kohore, por edhe aktivitetet e tjera shtesë të kësaj Drejtorie të cilat gjatë këtij vitit shkollor i ka realizuar me partnerë të ndryshëm ndërkombëtar dhe vendor, institucionet tjera arsimore si dhe projekte të cilat janë zhvilluar nga shkollat.

Drejtoria e Arsimit udhëheqë, menaxhon dhe koordinon strukturën e arsimit publik parashkollor, fillor, të mesëm të ulët dhe të mesëm të lartë duke u bazuar në ligje, udhëzime administrative dhe rregulloret komunale për arsim.

Drejtoria e Arsimit menaxhon 48 institucione edukativo -arsimor ku përfshihet Konvikti i nxënësve dhe studentëve “Sadik Stavileci” si dhe IP ”Ganimete Tërbeshi” Gjakovë.

Për vitin shkollor 2024-2025 numri i të punësuarve në kuadër të Drejtorisë së Arsimit është si në vijim :

Mësimdhënës 1192

Administratë 80

Bibliotekistë 12

Personel ndihmës 219

Pedagog – Psikolog 16

Asistente për fëmijë me nevoja të veçanta 22

Gjithsej: 1541 persona

Raporti i numrit të nxënësve për vitet shkollore 2024/2025

Numri i fëmijëve në kopshte : 672

Nr. i fëmijëve parashkollor në shkolla : 712

Nr. i nxënësve prej klasës së I – IX : 9752

Nr. i nxënësve prej klasës së X–XII : 3024

Gjithsejtë: 14,160 fëmijë dhe nxënës

**Rekrutimi i punëtorëve të rinj 2024/2025**

* Drejtoria e Arsimit ka bërë kërkesa në Njësinë për Menaxhimin e Burimeve Njerëzore për hapjen e konkurseve për pozitat e lira të vendeve të punës;

**Aktivitetet dhe Trajnimet profesionale të mësimdhënësve**

* Projekti Kos-Ed që implementohet nga programi EU me Ministrinë e Arsimit Zhvillimi profesional i mësimdhënësve me bazë në shkollë. Sigurimi i cilësisë –përmes zbatimit të vetëvlerësimit të performancës së shkollës ,duke integruar vlerësimin nga kolegët në nivel shkolle dhe vlerësimin nga kolegët e Ekipit komunal , si qasje për të identifikuar nevojat për ZHPM dhe për t`i mbështetur mësimdhënësit në avancimin e mësimdhënies dhe mësimnxënies. Duke u bazuar në Nenin 5 Kompetencat e Komunave në nivelet 0, 1, 2 dhe 3 të Arsimit Publik (Parashkollor, Fillor, të Mesëm të Ulët dhe të Mesëm të Lartë) të Ligjit për Arsim në Komuna (LIGJI NR. 03/L-068) dhe partneritetin me projektin ”Përkrahja për arsimin fillor, të mesëm të ulët dhe të mesëm të lartë - KosEd” i financuar nga zyra e BE-së për arsim në Kosovë, komponentën e programit për ngritjen e kapaciteteve të drejtorëve të shkollave dhe mësimdhënësve për Vlerësim nga kolegët, në bashkëpunim me Drejtorinë Komunale të Arsimit, kemi filluar implementimin e këtij Projekti edhe në 6 ShFMU , ku deri me tani janë kryer vetëvlerësimin me bazë në shkollë , po ashtu edhe vlerësimin nga Ekipi Komunal, çka do të thotë që deri me tani kanë përfunduar fazën e vlerësimeve me sukses, 13 SHFMU , në Gjakovë.
* Monitorimi i shkollave për mbarëvajtjen e mësimit plotësues për nxënësit e riatdhesuar, ku në shkollat tona janë të regjistruar 6nxënës për vitin 2024/25 .
* Ekipi Komunal i Vlerësimit Pedagogjik për Fëmijët me Nevoja të Veçanta janë vlerësuar 34 fëmijë, vlerësimet janë realizuar në bashkëpunim me shkollat, prindërit dhe profesionistët mbështetës (psikolog, asistent, mësues mbështetës).
* Monitorimi i EPRBM-ve shkollore nga EPRBM-ja komunale lidhur me parandalimin e braktisjes së nxënësve nga shkollat;
* Përgatitjet për realizimin e Testit PISA 2025 me nxënësit të cilët kanë lindur në vitin 2009. Testit ju kanë nënshtruar 299 nxënës të grup moshave 15 vjeç ;
* Përgatitjet teknike për Testin e Maturës (afati i Qershorit) për nxënësit e klasave të XII-ta. Këtë vit në testin e Maturës pritet të marrin pjesë afërsisht 1005 maturant prej 6 shkollave publike dhe 2 private.Testi do të mbahet më 21 Qershor 2025. Provimit në afatin e Qershorit i janë nënshtruar 1005 kandidatë prej tyre pozitiv janë 675 kandidat dhe negativ 330, pra rezultati i kalueshmërisë është 67,16 %.;
* Përgatitjet teknike dhe organizimin e testit të Arritshmërisë për nxënësit e klasave të IX-ta , në nivel komunal, ku këtij testi ju kanë nënshtruar 1024 nxënës, te planifikuar kanë qenë të jenë pjesë e testit 1066 nxënës.
* Kalueshmëria në testin e Arritshmërisë , për klasat e IX-ta , në nivel komunal është 47.10%
* Regjistrimi i nxënësve në kl.e X-ta në 6 SHML për vitin e ri shkollor 2024/2025 - në afatin e Qershorit janë regjistruar 730 nx. Për këtë vit shkollor janë planifikuar të regjistrohen 1427 nxënës. Afati i dytë i regjistrimit fillon më 19-21 Gusht 2025.
* Regjistrimi i nxënësve në arsimin joformal (Arsimi dhe Aftësimi për të Rritur -AARr ) në SHMLT ”Nexhmedin Nixha”, është bërë përmes shpalljes së Konkursit nga DKA për të gjithë të interesuarit të moshës mbi 18 vjeç (Janar 2025)
* Regjistrimi i nxënësve në klasët e para është bërë në periudhën e parë me dt:15.05.2025 deri 15.06.2024, ndërsa periudha e dytë fillon nga dt.15.08.2025 deri me 29.08.2025.
* Numri i nxënësve të regjistruar në klasët e para sipas planifikimit për vitin shkollor 2024/25 është rreth 1200 nxënës në shkollat e komunës së Gjakovës .

**Aktivitete të ndryshme shkollore**

* Për nder të 17 Shkurtit “Ditës së Pavarësisë së Kosovës”;
* Në SHFMU ’Zekeria Rexha” Krijimi i Klubeve për Karrierë dhe të Shkencës “ në bashkëpunim me GIZ;
* Organizimi “ Java e dyerve të hapura” për nxënësit e SHMU të organizuar nga “Save the Children|”
* Organizimi “ Java e dyerve të hapura” për nxënësit e SHMU të organizuar nga MASHTI;
* Organizmi i garave të diturisë për nxënësit e SHMU dhe SHML:

- Olimpiada e Fizikës

- Olimpiada e Matematikës

- Olimpiada e Gjuhës Shqipe

- Olimpiada e Kimisë

* Organizimi nga DKRS dhe DKA , i kuizit “Trashëgimia Kulturore”, me nxënës të shkollave të Komunës së Gjakovës, i mbajtur në “Muzeun Etnografik”
* Organizimi nga MASHTI “Shkolla Dimërore e Skijimit”, ku në këtë projekt përfituan nxënësit e klasave të VII -ta të SHFMU, në Gjakovë.
* Ora Letrare në nivel të Komunës për nder të “7 Marsit”:
* Organizimi i trajnimeve nga SHPIK ORG me miratim të Drejtorisë së Arsimit-Trajnimi praktik për përdorimin e platformës Code.org, me qëllim të përgatitjes të mësimdhënësve për lëndën zgjedhore të kodimit për nxënësit e klasave 1-5, duke filluar nga shtatori 2025, ku ky trajnim është mbajtur në muajin, Maj 2025 , në SHFMU “Fehmi Agani” , Gjakovë.

**Kontratat në vazhdim dhe përfundim nga viti 2024**

1. **Ka përfunduar Renovimi dhe adaptimi i shkollës “Zef Lush Marku” Brekoc**, vlera e kontratës 248,842.42 € ne vitin 2024/2025

1. **Ndërtimi i çerdhes në Rugovë,** vlera e kontratës **328,546.41 €,** ku ne vitin 2024 janë kryer punimet në vlerë prej 200.000.00

Punimet deri ne qershor 2025 janë kryer ne vlere prej 66.640.86 dhe pritet të përfundojnë së shpejti dhe kjo çerdhe do te hapet në shtator 2025.

Kontratat ne vitin 2025:

1. **Rregullime dhe mirëmbajtja e shkollave (viti 2025&2026&2027) vlera kontratës 358.501.00**

**Punimet janë kryer ne vlere prej 117.656.90 €**

Punimet janë kryer në shkollat:

|  |  |  |  |
| --- | --- | --- | --- |
| **Nr.** | **Emri i shkollës** | **Investimi** | **Shuma** |
| **1** | “Sylejman Vokshi” Smolice | Kulmi i shkollës | 26.983.00 |
| **2** | “Ali Hasi” Cermjan | Kulmi pjesërisht | 11.020.00 |
| **3** | “Yll Morina” Gjakove | Kulmi | 8.480.00 |
| **4** | “7 Shtatori” Gerqine | Rregullimi i dyshemeve | 13.694.00 |
| **5** | “Konvikti”Gjakove | Rregullimi me kubeza ne oborr dhe rrethimi | 8.643.00 |
| **6** | “Anton Çetta” Dol | Rregullimi i dyshemeve | 3.844.80 |
| **7** | “Hysni  Zajmi”Gjakovë | Rregullimi i zyrave dhe dyerve banjo | 10.574.00 |
| **8** | “Shaban Golaj” Lipovec | Rrethimi i terrenit sportiv | 11.539.00 |
| **9** | “Mustafa Bakija | Rrethimi i oborrit te shkollës | 3.990.75 |
| **10** | “ Pjeter Bogdani” Demjan 2 | Molerime suvatime | 5.718.34 |
| **11** | “Dëshmoret e Hereqit” Hereq | Rregullimi i dyshemeve | 13.170.00 |
| **Totali** | | | **117.656.90** |

Janë përfunduar renovimet dhe adaptimet në objekteve ekzistuese për Çerdhet në Lokacionet Shishmon, Korenicë dhe Bishtazhin - MASHTI

Ka përfunduar ndërtimi i objekteve nga MASHTI në:

1. Çerdhen Rezina Veriore,
2. Salla së Edukatës fizike në SHF “M. Këpuska” në Gjakovë.
3. Salla e Edukatës fizike në SHFMU “Zekeria Rexha” në Gjakovë

**Ndërtimi i objekteve te reja -** MASHTI **:**

1. Ndërtimi i shkollës “Hamez Cena” Demjan 1,
2. Ndërtimi i shkollës “Ganimete Terbeshi ” Ponoshec ,
3. Ndërtimi i çerdhes lokacioni Kosovatrans

**Projektet në proces të përfundimit nga FKEE:**

1. Zbatimi i masave të Eficiencës së Energjisë në SHFMU “ M. Këpuska” Gjakovë, vlera  e kontratës 231.203,00 euro.

**Subvencionet :**

* Ndarja e 100 bursave nivel komunal për studentët e Universiteteve publike për vitin akademik 2024/2025 e cila është në përfundim e sipër të procedurave nga Komisioni përkatës.
* Sigurimi i transportit të nxënësve të shkollave fillore dhe të mesme të ulëta për fëmijët me nevoja të veçanta;

Drejtor i Drejtorisë për Arsim

15.07.2025 Eranda Baçi